Hierdie verpligte Obamacare en die mikroskyfie-inplanting het direk te doen met die slegte toestand van die drie hoofslagare wat die wêreldekonomie voed, nl. goud, olie en die dollar. Laasgenoemde se kop is nou op die kapblok, goud lê kort op sy hakke, terwyl olie die lont was vir elke bloedige oorlog die laaste 30 jaar.
Wat die dollar betref: 23 lande het begin om maatreëls te tref om van die dollar af te stap. Daardie lande verteenwoordig 60% van die wêreld se BBP en hulle is van plan om nie net van die dollar af te stap nie, maar ook SWIFT en BIS opsy te skuif.
Die lys van lande wat afstap van die dollar sluit in China, Rusland, Indië en verbasend genoeg ook Duitsland, Frankryk en Brittanje. Dit beteken dat die Eurosone die dollar nou ook begin systap en hierdie lande is ook besig om ‘n nuwe bankstelsel in te stel wat wêreldwyd gebruik sal word. (Lui dit miskien ‘n klokkie? Wêreldregering, Wêreldbank, Geldlose Stelsel, ens? Pasop waarvoor jy vra, want jy mag dit dalk kry!)
Al wat in die pad staan van die wêreld se finale verwerping van die dollar, is die wankelrige vertroue wat Saudi-Arabië en die OPEC lande in die VSA het en sy versekering dat olietransaksies deur die dollar gedomineer sal bly ooreenkomstig die Petrodollar-verdrag van 1970. Dit het egter onlangs duidelik geword dat ook Saudi-Arabië leun in die rigting van ‘n nuwe wêreldsisteem en hy het reeds in die openbaar gesê dat sy bande met die VSA oop is vir heronderhandeling.
Hierdie RFID-mikroskyfie bevat ’n elektromagnetiese radiofrekwensie-induksieklos wat met ’n eksterne magnetiese veld moduleer om identifikasie in kodevorm oor te dra wanneer dit deur ’n skandeerder geaktiveer word. Die skyfie kan vir die identifikasie van verbruikersartikels aangewend word en ook in mense of diere ingeplant word.
“En hy maak dat aan almal, klein en groot, en die rykes en die armes, en die vrymense en die slawe ‘n merk op hulle regterhand en op hulle voorhoofde gegee word; sodat niemand kan koop of verkoop nie, behalwe hy wat die merk of die naam van die dier of die getal van sy naam het. Hier kom die wysheid te pas. Wie die verstand het, laat hom die getal van die dier bereken, want dit is die getal van ‘n mens; en sy getal is ses honderd ses en sestig” (Op. 13:16-18).
Dit begin al hoe duideliker word dat die oorheersing van die VSA op die wêreldtoneel vinnig besig is om te verswak. Daar is van oraloor weerstand. Dit lyk nie asof Rusland sy kontrak met die VSA vir die verskaffing van uraan gaan hernu nie en Rusland kan die uitvoer daarvan enige dag stop. So ‘n stap sal twee derdes van die VSA byna oornag in duisternis dompel wat ‘n finale nekslag vir daardie land se ekonomie sal wees. Sal Putin die heer bly en voortgaan om uraan aan die VSA te voorsien? Net tyd sal leer.
Die 20ste eeu is deurtrek met onrus, stakings en oorloë. Teen die einde van die vorige eeu het dit duidelik geword dat die wêreld nou oorskakel na ‘n ander rat. Leë beloftes word aan die kapstok gehang en die gepeupel eis dat dit nagekom word. Dit is ironies dat dit juis op ‘n tydstip gebeur dat die myne dit nie meer kan bekostig om aan looneise te voldoen nie. Waar dit voorheen hoofsaaklik die goudmyne geraak het, het die platinummyne nou ook by hulle aangesluit en die nuutste staking is die grootste nog en 100 000 werkers het graaf en pik neergelê — dis byna 70% van die totale werkerskorps op die myne.
As die stryd so voortduur, kan Siener van Rensburg se voorspelling dat die mynwerkers met die graaf oor die skouer huis toe loop, bewaarheid word. Die myne het nie die geld om aan die swartes se eise te voldoen nie. Hulle is reeds die hoogsbetaalde mynwerkers ter wêreld. In Nigerië word mynwerkers R1 200 per maand betaal teenoor R6 000 per maand hier. Die swartes is besig om die laaste gans te verskeur wat nog goue eiers kon lê.
Wêreldregerings en Wall Street sweer hoog en laag dat die ergste nou verby is. Ons kan maar ontspan en weer planne vir die toekoms begin maak, maar ‘n mens hoef net na die ekonomie wêreldwyd te kyk om te weet dat die ergste nog aan die kom is.
Of ‘n mens nou skepties is of nie, die wêreld staan op die drumpel van katastrofes soos wat ons nog nie gesien het nie. Hierdie krisis sal baie erger wees as in 1929-1932. Toe het slegs ‘n derde van die bevolking in stedelike gebiede gewoon. Vandag is dit 80%
Met soveel miljoene swartes in die land wat nie sorg vir die dag van môre nie, gaan ons onself binnekort teen hulle moet verdedig vir ‘n snytjie brood.
‘n Blanke persoon wat by Impala werk het aan my gesê hulle kry geen betaling vir die duur van die staking nie. Dit lyk dus of al die myne nie hulle werkers dieselfde behandel nie.
Goeie dag Adriaan, Afskop vir 666 Die regerings van meeste lande weerhou baie belangrike inligting van die mens. Dit is ‘n onheilige spul wat saamsweer en hul geheime aktiwiteite is tipies die van die Illuminati. Die Bybel gee vir ons ‘n beskrywing van globale sameswerings reeds sedert die “val” van Adam. Die gevalle engel (satan), was toegelaat om in te meng in die sake van die wêreld en word ook genoem “die god van hierdie wêreld” (2 Kor 4:4). God self, tree in en bewaak Sy eie Raadsplan, maar satan het sy eie plan. Ons word duidelik vertel dat satan… Lees Meer »